Polisie sal OB-‘moordkomplot’ bekyk | Maroela Media
Die polisie het bevestig hy sal ondersoek instel na bewerings dat Thuli Madonsela, openbare beskermer, se lewe in gevaar is.
Die Sunday Times berig ŉ prominente Wes-Kaapse bendeleier is glo R740 000 betaal om ŉ huurmoord op Madonsela te reël. Madonsela het glo verneem die bendeleier en drie huurmoordenaars beplan om haar aanstaande maand te vermoor en dit soos ŉ motorongeluk te laat lyk.
Oupa Segalwe, die OB se senior kommunikasiebestuurder, het navrae na Kgalalelo Masibi, die OB se woordvoerder, verwys. Masibi kon egter nie onmiddellik vir kommentaar bereik word nie.
Brig. Hangwani Mulaudzi, woordvoerder van die waarnemende nasionale polisiekommissaris, het intussen aan Maroela Media gesê die polisie is deur die media bewus gemaak van die beweerde komplot. “Die waarnemende nasionale polisiekommissaris was ook nie bewus daarvan nie, maar noudat hy daarvan weet, sal hy saam met die betrokke eenhede daarna kyk.”
Die inligting is glo ook onder die aandag van Dan Plato, LUR vir gemeenskapsveiligheid in die Wes-Kaap, gebring.
DIe Polisie gaan dit ondersoek?! Wolf in skaapsklere. Wolf is klaar skaapwagter. Me Madonsela moet maar oor die skouer loer. Die gebroedsel is giftig, oral en nou desperaat ook. Wanneer die vis se kop al vrot is is daar geen salf te smeer nie.
Dit sal Zimbabwe mense wees, proffesioneel in die moorde wat lyk soos kar ongelukke. Morgan Tchangarai opposisie leier in Zimbabwe was veronderstel om so vermoor te word ongelukkig was hy nie in die betrokke motor nie maar sy vrou, en sy is toe dood…..
Dis die Valke , SAP wat ha dood wil he nou moet hulle dit ondersoek . Ai sterkte kyk net wie pas jou op . Zuma sit agter als hy moet ondersoek word
Nou wie is sooo kwaad vir haar of bang vir haar en wie het die soort geld. Sien maar waarheen my oe draai. Die Gupas laat hulle ook nog geld in die land. Het die Valke al agter die twee doodsgevalle van Eskom gekyk. Een by Modupe en verder Lepahale,toevallig ?? Lyk my baie te doen met ander geval in Durban waar n fluitjie blaser vermoor is. Hiers mense wat iets yslik probeer keer.
Ai as die vrou iets oorkom gaan daarbaie, baie geantwoord word so asb as jy die bendelid is moenie want GLO vir ons vandag jy sal ook toast wees en al die skuld sal op jou gepak word as hier waarheid in steek sit die vrou onder polisie bewaking so gou as moonlik